ગોંડલ શહેર વિસ્તારમાં વ્યાપક પ્રમાણમાં ભૂતિયા નળ કનેકશન હોવાની ફ્રિયાદ પાલિકા પ્રમુખ અશોકભાઈ પીપળીયા, ઉપપ્રમુખ અર્પણાબેન આચાર્ય, કારોબારી ચેરમેન પૃથ્વીસિંહ જાડેજા સહિતનાઓ પાસે આવતા નગરપાલિકાના નવનિયુક્ત વોટર વર્કસ શાખાના ચેરમેન અનિલભાઈ માધડ તેમજ મહાવીરસિંહ જાડેજા એ યાદીમાં જણાવાયું છે કે શહેરમાં ઘણી જગ્યાઓએ લોકો દ્વારા ભુતીયા નળ કનેક્શન લેવામાં આવ્યા છે, આવા લોકોને પાલિકા તંત્ર દ્વારા તાકીદ કરવામાં આવી રહી છે કે ભૂતિયું નળ કનેક્શન ધરાવતા લોકોએ સ્વૈચ્છિક રીતે નગરપાલિકા કચેરીએ આવી પૈસા ભરી કનેક્શનની મંજૂરી લેવી જરૂરી છે, અન્યથા ૧૫ દિવસ બાદ ફેજદારી રાહે પગલાં લેવામાં આવશે.